als_Latn dik_Latn sag_Latn
Testimi i infermirëve nuk do të kryhet të shtunën ashtu siç i shte parashikuar.
Pas vendimit të Gjykatës Administrative të Apelit për të pezulluar procesin e testimit, në një intervistë për televizionin Klan Ministri i Shëndetësisë, Ilir Beqaj në një intervistë për televizionin Klan u shpreh se në respekt të vendimit të gjykatës, i gjithë procesi konisderohet i ngrirë.
Ilir Beqaj – Ministër i Shëndetësisë: “Do të duhet ta ngrijmë këtë proces, që do të thotë që testimi që do të duhet të fillonte të shtunë e të diel, nuk do të bëhet, pastaj ne do të përgatitemi që të ballafaqofemi në gjykat për të parashtruar të gjithë argumentat tona dhe se pse testimi është i nevojshëm dhe nuk është në kundërshtim me ligjin.”
Por kreu i shëndetëisë, duket se nuk do të heqë dorë nga testimi i bluzave të bardha, edhe nëse gjykata në përfundim të gjykimit të çështjes në themel do t’i thote jo testimit.
Ilir Beqaj – Ministër i Shëndetësisë: “Në rradhë të parë do zbatojmë vendimin e gjykatës, se dyti pastaj do të shqyrtojmë nëse ne na duhet të bëjmë rregullime ligjore për ta bërë këtë proces edhe të ligjshëm”
Ndërsa ngrin procesi i testimit, mbarë kombëtarë për bluzat e bardha, një pjesë e tyre nuk mund të shpëtojnë nga provimi i riçertifikimit, i cili mund t’u rrezikojë vendin e punës.
Ilir Beqaj – Ministër i Shëndetësisë: “Kemi sot 36 % të mjekëve 28 % të farmacistëve dhe 52 % të stomatologëve që do të duhet që deri në 15 tetor të japin provimin e riçertifikimit dhe nëse nuk e marrin atë s’mund ta ushtrojnë profesionin. Në kushtet kur mjekët e sotëm janë të pamjaftueshëm unë jam shumë më i shqetësuar se deri në 15 tetor do të na krijohen boshllëqe të tjera në trupën mjekësore”
Në bazë të programit të edukimit në vazhdim, brenda 5 viteve mjekët duhet të merrnin 150 kredite, ndërsa farmacistët dhe stomatologet 100 kredite. Në 15 prill ministria e shëndetësisë do të shpall listën me emrat e profesionistëve të shëndetësisë që duhet t’i nënshtrohen testimit, si dhe programet me të cilat ata duhet të mësojnë.
Tv Klan
als_Latn als_Latn als_Latn als_Latn als_Latn als_Latn als_Latn als_Latn jav_Latn